**DOKUMENTACIJA O NABAVI**

**ZA POSTUPAK JAVNE NABAVE:**

**OPERACIJSKO DVOSTRUKO SVJETLO**

za potrebe Zavoda za ortopediju i traumatologiju

Kliničkog bolničkog centra Osijek

**Evidencijski broj nabave: JN-20/2**

**Osijek , siječanj 2020.**

### SADRŽAJ DOKUMENTACIJE O NABAVI

[1. OPĆI PODACI 4](#_Toc511375340)

[1.1. Naziv i sjedište naručitelja, OIB, broj telefona, broj telefaksa, internetska stranica te adresa 4](#_Toc511375341)

[elektroničke pošte 4](#_Toc511375342)

[1.2. Osoba ili služba zadužena za kontakt 4](#_Toc511375343)

[1.3. Evidencijski broj nabave 4](#_Toc511375344)

[1.4. Vrsta postupka nabave ili posebnog režima nabave 4](#_Toc511375345)

[1.5. Procijenjena vrijednost nabave 4](#_Toc511375346)

[1.6. Vrsta ugovora o nabavi (roba, radovi ili usluge) 4](#_Toc511375347)

[2. PODACI O PREDMETU NABAVE 5](#_Toc511375348)

[2.1. Opis predmeta nabave 5](#_Toc511375349)

[2.2. Opis i oznaka grupa predmeta nabave 5](#_Toc511375350)

[2.3. Količina predmeta nabave 5](#_Toc511375351)

[2.4. Tehničke specifikacije 5](#_Toc511375352)

[2.5. Kriteriji za ocjenu jednakovrijednosti predmeta nabave 5](#_Toc511375353)

[2.6. Troškovnik 5](#_Toc511375354)

[2.7. Mjesto izvršenja ugovora 6](#_Toc511375355)

[2.8. Rok početka i završetka izvršenja ugovora 6](#_Toc511375356)

[3. OSNOVE ZA ISKLJUČENJE GOSPODARSKOG SUBJEKTA 6](#_Toc511375357)

[3.1. Obvezne osnove za isključenje gospodarskog subjekta te dokumenti kojima se dokazuje da ne postoje obvezne osnove za isključenje 6](#_Toc511375358)

[4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 8](#_Toc511375359)

[4.1. Uvjeti sposobnosti za obavljanje profesionalne djelatnosti te dokumenti kojima se dokazuje 8](#_Toc511375360)

[ispunjavanje kriterija za odabir gospodarskog subjekta 8](#_Toc511375361)

[4.2. Uvjeti ekonomske i financijske sposobnosti i njihove minimalne razine te dokumenti kojima se dokazuje ispunjavanje kriterija za odabir gospodarskog subjekta 9](#_Toc511375362)

[4.3. Uvjeti tehničke i stručne sposobnosti i njihove minimalne razine te dokumenti kojima se dokazuje ispunjavanje kriterija za odabir gospodarskog subjekta 9](#_Toc511375363)

[5. PODACI O PONUDI 10](#_Toc511375364)

[5.1. Sadržaj i način izrade i dostave ponude 10](#_Toc511375365)

[5.2. Način određivanja cijene ponude 10](#_Toc511375366)

[5.3. Valuta ponude 11](#_Toc511375367)

[5.5. Jezik i pismo na kojem se izrađuje ponuda ili njezin dio: 11](#_Toc511375368)

[5.6. Rok valjanosti ponude 11](#_Toc511375369)

[7. OSTALE ODREDBE 11](#_Toc511375370)

[7.1. Norme osiguranja kvalitete ili norme upravljanja okolišem 11](#_Toc511375371)

[***7.2. Odredbe koje se odnose na zajednicu gospodarskih subjekata*** 11](#_Toc511375372)

[***Oslanjanje na sposobnost drugih subjekata*** 12](#_Toc511375373)

[***7.3. Odredbe koje se odnose na podugovaratelje*** 12](#_Toc511375374)

[7.4. Vrsta, sredstvo i uvjeti jamstva 13](#_Toc511375375)

[7.5. Izmjena i/ili dopuna ponude i odustajanje od ponude 14](#_Toc511375376)

[7.6. Datum, vrijeme i mjesto javnog otvaranja ponuda 14](#_Toc511375377)

[7.7. Posebni uvjeti za izvršenje ugovora 14](#_Toc511375378)

[7.8. Rok, način i uvjeti plaćanja 15](#_Toc511375379)

[7.9. Uvjeti i zahtjevi koji moraju biti ispunjeni sukladno posebnim propisima ili stručnim pravilima 15](#_Toc511375380)

[7.10. Drugi podaci koje naručitelj smatra potrebnima 16](#_Toc511375381)

[PRIJEDLOG UGOVORA 17](#_Toc511375382)

[7. OBRAZAC: Izjava o nekažnjavanju 23](#_Toc511375383)

# 1. OPĆI PODACI

## 1.1. Naziv i sjedište naručitelja, OIB, broj telefona, broj telefaksa, internetska stranica te adresa

## elektroničke pošte

Naziv: Klinički bolnički centar Osijek

Sjedište: J. Huttlera 4, 31000 Osijek

OIB: 89819375646

Broj telefona: +385-031/511-511

Broj telefaxa: +385-031/512-210

URL: <http://kbco.hr>

## 1.2. Osoba ili služba zadužena za kontakt

Za pripremu i provedbu postupka nabave zadužena je Služba za poslove nabave KBC-a Osijek. Upite u svezi postupka nabave, dodatne informacije, pojašnjenja dokumentacije i/ili izmjene u vezi s dokumentacijom o nabavi, gospodarski subjekti upućuju isključivo na hrvatskom jeziku elektroničkom poštom na **e-adresu Službe za poslove nabave KBC-a Osijek:** [**javna.nabava@kbco.hr**](mailto:javna.nabava@kbco.hr)

Upiti u svezi pojašnjenja dokumentacije o nabavi – troškovnika upućuju se:

|  |  |  |  |
| --- | --- | --- | --- |
| **Ime i prezime:** | **Broj telefona:** | **e-mail adresa:** | **Telefax:** |
| **1. Boris Flegar,** dipl. oec. | +385-031/511-111 | [boris.flegar@gmail.com](mailto:boris.flegar@gmail.com) | +0385-031/512-210 |
| **4. Stela Novak,** oec. | +385-031/511-146 | [novak.stela@kbo.hr](mailto:novak.stela@kbo.hr) | +0385-031/512-210 |
| **2. Jasna Redlih,** mag.oec. | +385-031/511-088 | [redlih.jasna@gmail.com](mailto:redlih.jasna@gmail.com) | +0385-031/512-210 |
| **3. Sandra Dent** | +385-031-511-148 | [dent.sandra@kbo.hr](mailto:dent.sandra@kbo.hr) | +0385-031/512-210 |

## 1.3. Evidencijski broj nabave

JN- 20/2

## 1.4. Vrsta postupka nabave ili posebnog režima nabave

Postupak jednostavne nabave sukladno čl. 15. ZJN 2016..

## 1.5. Procijenjena vrijednost nabave

Procijenjena vrijednost predmeta nabave iznosi 100.000,00 kn (bez PDV-a).

## 1.6. Vrsta ugovora o nabavi (roba, radovi ili usluge)

Nakon donošenja odluke o odabiru naručitelj će sklopit ugovor o nabavi robe.

## 

# 2. PODACI O PREDMETU NABAVE

## 2.1. Opis predmeta nabave

Predmet nabave je nabava Operacijskog dvostruko svjetla za potrebe Zavoda za ortopediju i traumatologiju Kliničkog bolničkog centra Osijek.

## 2.2. Opis i oznaka grupa predmeta nabave

Predmet nabave nije podijeljen na grupe.

Opis i oznaka predmeta nabave prema Jedinstvenom rječniku javne nabave

(CPV): 31524110-9 - Rasvjetna tijela za operacijske dvorane

Detaljan opis predmeta nabave se nalazi u obrascu Troškovnika, koji se nalazi u Excel tablici.

Zahtjeve tehničke specifikacije predmeta nabave, njena vrsta, kvaliteta, minimalne karakteristike i količina iskazane u troškovniku kao sastavnom dijelu ove Dokumentacije, a ponuditelj ih mora ponuditi sukladno opisanim karakteristikama, odnosno ukoliko ponuditelj nudi drugi jednakovrijedan proizvod, isti treba minimalno imati karakteristike proizvoda na koji se naručitelj pozvao u troškovniku ovog postupka nabave.

## 2.3. Količina predmeta nabave

Količina predmeta nabave iskazana je u troškovniku koji je sastavni dio ove Dokumentacije.

## 2.4. Tehničke specifikacije

Opis predmeta nabave, odnosno tehničke specifikacije i karakteristike predmeta nabave sastavni su dio ove Dokumentacije.

Ponuditelj mora dostaviti ponudu za cjelokupnu grupu predmeta nabave, za sve stavke na način kako je to definirano u Tehničkim specifikacijama/Troškovnikom.

## 2.5. Kriteriji za ocjenu jednakovrijednosti predmeta nabave

Tehničke specifikacije ne upućuje na određenu marku ili izvor, ili određeni proces s obilježjima proizvoda ili usluga koje pruža određeni gospodarski subjekt, ili na zaštitne znakove, patente, tipove ili određeno podrijetlo ili proizvodnju.

Ako ponuditelj nudi jednakovrijedni proizvod onome koji je točno naveden u Troškovniku, dužan je u ponudi dostaviti izjavu o jednakovrijednosti ponuđenog proizvoda s naznakom stavke iz Troškovnika u kojoj je ponudio jednakovrijedni proizvod.

## 2.6. Troškovnik

Obrazac Troškovnika nalazi se kao prilog ovoj Dokumentaciji o nabavi.

Troškovnik se popunjava na sljedeći način:

1. Ponuditelj mora ponuditi sve dijelove Troškovnika i ispuniti sve stavke svakog dijela Troškovnika
2. Cijena svake pojedine stavke mora biti izrađena u nacionalnoj valuti zemlje naručitelja

(HRK), mora biti iskazana sa popustima te mora uključivati sve zavisne troškove

1. Ponuditelji moraju prikazati cijenu svoje ponude bez PDV-a i s PDV-om

Ako ponuditelj ne ispuni Troškovnik u skladu sa zahtjevima iz ove Dokumentacije o nabavi ili promijeni tekst ili količine navedene u obrascu Troškovnika, smatrat će se da je takav Troškovnik nepotpun i nevažeći te će ponuda biti odbijena.

Ponuditelji su dužni ispuniti troškovnik u formatu Excel datoteke**.**

## 2.7. Mjesto izvršenja ugovora

Mjesto isporuke robe je KBC Osijek, J. Huttlera 4, 31000 Osijek.

## 2.8. Rok početka i završetka izvršenja ugovora

Rok završetka izvršenja ugovora iznosi maksimalno 15 dana te počinje teći od dana obostranog potpisa ugovora.

Odabrani ponuditelj obvezan je prije isporuke opreme pisanim putem obavijestiti naručitelja o terminu isporuke.

Ugovor o nabavi robe potpisati će se u roku od 30 dana od dana izvršnosti Odluke o odabiru.

# 3. OSNOVE ZA ISKLJUČENJE GOSPODARSKOG SUBJEKTA

## 3.1. Obvezne osnove za isključenje gospodarskog subjekta te dokumenti kojima se dokazuje da ne postoje obvezne osnove za isključenje

Javni naručitelj će isključiti gospodarskog subjekta iz postupka nabave ako utvrdi da:

**3.1.1. je gospodarski subjekt** koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđen za:

a) sudjelovanje u zločinačkoj organizaciji, na temelju:

* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona;
* članka 333. (udruživanje za počinjenje kaznenih djela), iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

b) korupciju, na temelju:

* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona;
* članka 294.a (primanje mita u gospodarskom poslovanju), članka 294.b. (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

c) prijevaru, na temelju:

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona;
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12).

d) terorizam ili kaznena djela povezana s terorističkim aktivnostima, na temelju:

* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona;
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

e) pranje novca ili financiranje terorizma, na temelju:

* članka 98. (financiranje terorizma) i članka 265. (pranje novca) Kaznenog zakona;
* članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

f) dječji rad ili druge oblike trgovanja ljudima, na temelju:

* članka 106. (trgovanje ljudima) Kaznenog zakona;
* članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

***ili***

je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. pod točaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

**Načini dokazivanja navoda iz točke 3.1.1.:**

Gospodarski subjekt u ponudi dostavlja izvadak iz kaznene evidencije ili drugog odgovarajućeg registra ili, ako to nije moguće, jednakovrijedan dokument nadležne sudske ili upravne vlasti u državi poslovnog nastana gospodarskog subjekta, odnosno državi čija je osoba državljanin, ne stariji od 3 mjeseca od dana otvaranja ponuda.

Ako se u državi poslovnog nastana gospodarskog subjekta, odnosno državi čija je osoba državljanin ne izdaju dokumenti iz točke 3.1.1. koji se traže kao dokaz, ili ako ne obuhvaćaju sve okolnosti iz točke 3.1.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čija je osoba državljanin.

Nepostojanje osnova za isključenje iz ove točke dužni su dokazati pojedinačno svi članovi zajednice gospodarskih subjekata, ukoliko je primjenjivo, kao i svi podugovaratelji u slučaju da gospodarski subjekt namjerava dio ugovora o nabavi dati u podugovor jednom ili više podugovaratelja, te subjekti na čiju se sposobnost gospodarski subjekt oslanja.

**3.1.2.** **gospodarski subjekt nije** ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

**Načini dokazivanja navoda iz točke 3.1.2.:**

Gospodarski subjekt u ponudi dostavlja potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključivanje stavka 3.1.2. ove dokumentacije, ne stariju od 30 dana od dana otvaranja ponuda.

Ako se u državi poslovnog nastana gospodarskog subjekta, odnosno državi čija je osoba državljanin ne izdaju dokumenti iz prethodnog stavka ili ako ne obuhvaćaju sve okolnosti iz točke 3.1.2. ove dokumentacije o nabavi, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čija je osoba državljanin.

Nepostojanje osnova za isključenje iz ove točke dužni su dokazati pojedinačno svi članovi zajednice gospodarskih subjekata, ukoliko je primjenjivo, kao i svi podugovaratelji u slučaju da gospodarski subjekt namjerava dio ugovora o nabavi dati u podugovor jednom ili više podugovaratelja, te subjekti na čiju se sposobnost gospodarski subjekt oslanja.

4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

## 4.1. Uvjeti sposobnosti za obavljanje profesionalne djelatnosti te dokumenti kojima se dokazuje

## ispunjavanje kriterija za odabir gospodarskog subjekta

**4.1.1.** Gospodarski subjekt mora biti upisan u odgovarajući sudski, strukovni, obrtni ili drugi odgovarajući registar u državi njegova poslovnog nastana.

**Načini dokazivanja navoda iz točke 4.1.1.:**

Gospodarski subjekt u ponudi dostavlja izvadak iz sudskog, strukovnog, obrtnog ili drugog odgovarajućeg registra koji se vodi u državi članici njegova poslovnog nastana, ne stariji od 3 mjeseca od dana otvaranja ponuda.

Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čija je osoba državljanin.

## 4.2. Uvjeti ekonomske i financijske sposobnosti i njihove minimalne razine te dokumenti kojima se dokazuje ispunjavanje kriterija za odabir gospodarskog subjekta

**4.2.1**. Gospodarski subjekt mora u postupku nabave dokazati da je njegov ukupni godišnji promet za tri posljednje dostupne financijske godine, ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna, kumulativno jednak ili veći od procijenjene vrijednosti nabave za koju se podnosi ponuda.

**Načini dokazivanja navoda iz točke 4.2.1.:**

Gospodarski subjekt u ponudi dostavlja izjavu o ukupnom godišnjem prometu gospodarskog subjekta u tri posljednje dostupne financijske godine, ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna.

Izjavu daje osoba po zakonu ovlaštena za zastupanje gospodarskog subjekta, na kojoj potpis ne mora biti ovjeren kod nadležnog tijela.

## 4.3. Uvjeti tehničke i stručne sposobnosti i njihove minimalne razine te dokumenti kojima se dokazuje ispunjavanje kriterija za odabir gospodarskog subjekta

**4.3.1.** Gospodarski subjekt navodi popis glavnih isporuke robe izvršenih u godini u kojoj je započeo postupak nabave i tijekom tri godine koje prethode toj godini. Popis sadržava točnu definiciju robe, vrijednost robe, datum i godinu izvršenja isporuke robe te naziv druge ugovorne strane za koju je isporuka izvršena.

**Načini dokazivanja navoda iz točke 4.3.1.:**

Dokaz iz ove točke mora biti razmjeran predmetu nabave, odnosno gospodarski subjekt mora dokazati da je u 2019. godini i tijekom tri godine koje joj prethode uredno izvršio 1 (jedan) a maksimalno 3 (tri) ugovora čiji je zbrojeni iznos najmanje jednak procijenjenoj vrijednosti predmeta nabave.

Gospodarski subjekt u ponudi dostavlja popis glavnih isporuka robe izvršenih u godini u kojoj je započeo postupak nabave i tijekom tri godine koje prethode toj godini.

**4.3.2.** Gospodarski subjekt u ponudi dostavlja katalog i/ili prospekt proizvođača ponuđenog proizvoda kojim se nedvojbeno dokazuje, a da Naručitelj može prepoznati, da ponuđeni proizvod odgovara navedenom u troškovniku (koji mogu biti i na drugom stranom jeziku samo uz uvjet da je priložen prijevod sudskog tumača na hrvatski jezik).

Uz svaku stavku u troškovniku potrebno je dopisati broj stranice kataloga i/ili prospekta na kojoj je naveden traženi podatak, a uz svaki podatak u katalogu i/ili prospektu potrebno je dopisati redni broj stavke troškovnika koja se dokazuje istim podatkom.

Iznimno, stavke troškovnika koje nisu vidljive iz kataloga i/ili prospekta proizvođača ponuđenog proizvoda moraju biti dokazane originalnom izjavom i/ili potvrdom proizvođača ili ovlaštenog zastupnika proizvođača.

# 5. PODACI O PONUDI

## 5.1. Sadržaj i način izrade i dostave ponude

### 5.1.1. Sadržaj ponude

* Dokumenti kojima se dokazuje nepostojanje osnova za isključenje
* Dokumenti kojima se dokazuje ispunjavanje uvjeta sposobnosti
* Popunjeni izvorni obrazac Troškovnika koji je sastavni dio Dokumentacije o nabavi
* Potpisan prijedlog ugovora o nabavi robe
* Ostalo traženo Dokumentacijom o nabavi i/ili Troškovniku

**5.1.2.** ***Način izrade i dostave ponude***

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

**Ponuditelji dostavljaju ponudu u papirnatom obliku** u omotnici na adresu naručitelja, u roku za dostavu ponuda.

**Na omotnici mora biti naznačeno:**

* **naziv i adresa naručitelja,**
* **naziv, adresa i OIB ponuditelja,**
* **evidencijski broj nabave: JN-20/2**
* **naziv predmeta nabave: „Operacijsko dvostruko svjetlo za potrebe Zavoda za ortopediju i traumatologiju Kliničkog bolničkog centra Osijek“**
* **naznaka »NE OTVARAJ«**

**Omotnica se dostavlja u Urudžbeni zapisnik KBC-a Osijek, na adresu:**

**KLINIČKI BOLNIČKI CENTAR OSIJEK**

**J. Huttlera 4**

**31000 Osijek**

Ponuditelj samostalno određuje način dostave dijela ponude i sam snosi rizik eventualnog gubitka odnosno nepravovremene dostave dijela ponude.

Ponuda dostavljena nakon isteka roka za dostavu ponuda obilježava se kao zakašnjeli i neotvoren se bez odgode vraća pošiljatelju.

## 5.2. Način određivanja cijene ponude

Ponuditelj je obvezan:

* navesti jedinične cijene za svaku pojedinu stavku troškovnika (bez PDV-a, iznos PDV -a i ukupna cijenu s PDV-om)
* cijenu ponude iskazati u kunama, brojkama
* cijena ponude bez PDV-a mora sadržavati sve troškove i popuste

Ukoliko ponuditelj nije u sustavu PDV-a, tada u Troškovniku na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno.

Jedinične cijene su fiksne i nepromjenjive tijekom trajanja ugovora.

## 5.3. Valuta ponude

Cijena mora biti iskazana u apsolutnom iznosu u nacionalnoj valuti zemlje naručitelja (HRK).

***5.4. Kriterij za odabir ponude te relativni ponder kriterija***

Kriterij odabira ponude je **ekonomski najpovoljnija ponuda (ENP)** čiji relativni ponder cijene je 100%.

Najpovoljniji je onaj ponuditelj čija ponuda zadovoljava uvjete iz Dokumentacije o nabavi i ima najnižu cijenu.

## 5.5. Jezik i pismo na kojem se izrađuje ponuda ili njezin dio:

Ponuda sa svim traženim prilozima te popratni dokumenti i dokazi koje će dostavljati gospodarski subjekt moraju biti na hrvatskom jeziku i latiničnom pismu, a ukoliko to nisu isti moraju biti prevedeni na hrvatski jezik od strane stalnog sudskog tumača za odnosni strani jezik, u kojem slučaju moraju biti ovjereni Potvrdom stalnog sudskog tumača kojom se potvrđuje da prijevod potpuno odgovara izvorniku sastavljenom na stranom jeziku.

Iznimno, korištenje posuđenica u hrvatskom jeziku, kao npr. anglizama, internacionalizama, prevedenica i sl., ne mora biti popraćeno prijevodom ovlaštenog sudskog tumača.

## 5.6. Rok valjanosti ponude

Rok valjanosti ponude mora biti naveden u ponudi i ne može biti kraći od 90 (devedeset) dana od dana otvaranja ponuda, s tim da naručitelj može pisanim putem zatražiti produženje roka valjanosti ponuda.

# 7. OSTALE ODREDBE

## 7.1. Norme osiguranja kvalitete ili norme upravljanja okolišem

Gospodarski subjekt u ponudi dostavlja važeći HRN EN ISO 9001:2009 ili HRN EN ISO 9001:2015 i HRN EN ISO 13485:2012 ili HRN EN ISO 13485:2016 certifikat za prodaju i servis medicinskih proizvoda izdan za ponuditelja kojim se nedvojbeno dokazuje da ima implementiran sustav kvalitete sukladan HRN EN ISO 9001:2009 ili HRN EN ISO 9001:2015 i HRN EN ISO 13485:2012 ili HRN EN ISO 13485:2016 za prodaju i servis medicinske opreme.

Javni naručitelj priznaje jednakovrijedne potvrde tijela osnovanih u drugim državama članicama ili druge dokaze o jednakovrijednim mjerama osiguranja kvalitete.

***7.2. Odredbe koje se odnose na zajednicu gospodarskih subjekata***

Zajednica gospodarskih subjekata može podnijeti i zajedničku ponudu po ovom nadmetanju.

Članovi zajednice gospodarskih subjekata između sebe biraju nositelja zajedničke ponude koji je zadužen za komunikaciju s naručiteljem.

Ponuda zajednice gospodarskih subjekata mora sadržavati podatke o svakom članu zajednice gospodarskih subjekata, uz obveznu naznaku člana zajednice gospodarskih subjekata koji je ovlašten za komunikaciju s naručiteljem.

U zajedničkoj ponudi mora se navesti koji će dio predmeta nabave izvršavati pojedini član zajednice gospodarskih subjekata (predmet, količina, vrijednost).

Naručitelj neposredno plaća svakom članu zajednice gospodarskih subjekata za onaj dio ugovora o nabavi koji je on izvršio, ako zajednica gospodarskih subjekata ne odredi drugačije. Odgovornost ponuditelja iz zajedničke ponude je solidarna.

Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponuda. Nakon sklapanja ugovora sa zajednicom gospodarskih subjekata, naručitelj može zahtijevati određeni pravni oblik u mjeri u kojoj je to nužno za uredno izvršenje ugovora.

***Oslanjanje na sposobnost drugih subjekata***

Gospodarski subjekt može se u postupku nabave radi dokazivanja ispunjavanja kriterija za odabir gospodarskog subjekta, koji se odnosi na ekonomsku i financijsku te tehničku i stručnu sposobnost, osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu. Naručitelj će od ponuditelja koji se oslanja na sposobnost drugih gospodarskih subjekata tražiti dostavu Izjave o prihvaćanju obveze dane od strane gospodarskog subjekta na čiju sposobnost se ponuditelj oslanja.

Naručitelj će od gospodarskog subjekta zahtijevati da zamjeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Ako se gospodarski subjekt oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, javni naručitelj može zahtijevati njihovu solidarnu odgovornost za izvršenje ugovora.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim ovom točkom.

***7.3. Odredbe koje se odnose na podugovaratelje***

Gospodarski subjekt koji namjerava dati dio ugovora o nabavi u podugovor obavezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio)
2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

Ako je gospodarski subjekt dio ugovora o nabavi dao u podugovor, podaci iz točaka 1. i 2. ovoga stavka moraju biti navedeni u ugovoru o nabavi.

Javni naručitelj će neposredno plaćati podugovaratelju za dio ugovora koji je isti izvršio, osim ako to zbog opravdanih razloga, vezanih uz prirodu ugovora ili specifične uvjete njegova izvršenja nije primjenjivo, pod uvjetom da su ti razlozi bili navedeni i obrazloženi u dokumentaciji o nabavi ili ugovaratelj dokaže da su obveze prema podugovaratelju za taj dio ugovora već podmirene.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Ugovaratelj može tijekom izvršenja ugovora od javnog naručitelja zahtijevati:

1. promjenu podugovaratelja za onaj dio ugovora o nabavi koji je prethodno dao u podugovor;
2. uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o nabavi bez poreza na dodanu vrijednost, neovisno o tome je li prethodno dao dio ugovora o nabavi u podugovor ili nije;
3. preuzimanje izvršenja dijela ugovora o nabavi koji je prethodno dao u podugovor.

Uz zahtjev, ugovaratelj javnom naručitelju dostavlja podatke i dokumente za novog podugovaratelja.

1. koji dio ugovora namjerava dati u podugovor (predmet ili količina, vrijednost ili postotni udio)
2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)
3. dostaviti europsku jedinstvenu dokumentaciju o nabavi za podugovaratelja.

Javni naručitelj neće odobriti zahtjev ugovaratelja prema članku 225. ZJN 2016:

1. ako se ugovaratelj u postupku nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje
2. ako se ugovaratelj u postupku nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje ugovora o nabavi.

Podaci o imenovanim podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) i dijelovi ugovora koje će oni izvršavati (predmet ili količina, vrijednost ili postotni udio) su obvezni sastojci ugovora o nabavi.

Naručitelj će neposredno plaćati podugovaratelju za dio ugovora koji je isti izvršio.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

## 7.4. Vrsta, sredstvo i uvjeti jamstva

**7.4.1. Jamstvo za uredno ispunjenje ugovora**

Jamstvo za uredno ispunjenje ugovora u iznosu od 10% od ukupne vrijednosti ugovora bez PDV-a, odabrani ponuditelj obvezan je dostaviti najkasnije u roku od 8 radnih dana od dana sklapanja ugovora o nabavi u obliku zadužnice ili bjanko zadužnice ovjerene kod javnog bilježnika.

Ako jamstvo za uredno ispunjenje ugovora ne bude naplaćeno, naručitelj će ga vratiti odabranom ponuditelju 10 dana nakon isporuke.

U slučaju da je ponuditelj zajednica gospodarskih subjekata, u zadužnici ili bjanko zadužnici moraju biti navedeni svi članovi zajednice.

Neovisno o traženom jamstvu za uredno ispunjenje ugovora, ponuditelj može dati umjesto traženog jamstva i novčani polog u traženom iznosu u korist naručitelja.

Naručitelj daje mogućnost da svaki član zajednice uplati dio novčanog pologa, koji u zbroju moraju biti u traženom iznosu.

## 7.5. Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude odustati od svoje dostavljene ponude.

## 7.6. Datum, vrijeme i mjesto javnog otvaranja ponuda

Ponude trebaju biti dostavljene najkasnije **do 22.01.2020. godine do 12:00 sati** na adresu: **KLINIČKI BOLNIČKI CENTAR OSIJEK, J. Huttlera 4, 31000 Osijek**

Otvaranje ponuda nije javno te započinje istodobno s istekom roka za dostavu ponuda.

Ponude otvaraju najmanje 2 člana stručnog povjerenstva za nabavu.

## 7.7. Posebni uvjeti za izvršenje ugovora

Gospodarski subjekt je dužan u svojoj ponudi dostaviti:

* ***Ovlast proizvođača***

Ponuditelj je dužan u ponudi ovlast proizvođača opreme izdana za ponuditelja kojom se dokazuje da je ponuditelj autoriziran za nuđenje i servis od strane proizvođača.

* ***Izjava o servisu s certifikatima servisera***

Ponuditelj je dužan u ponudi dostaviti izjavu ponuditelja o servisu s priloženim dokazom o osposobljenosti minimalno 2 servisera u obliku certifikata/potvrde proizvođača.

### *Prijedlog ugovora o nabavi*

Potpisom i ovjerom Prijedloga ugovora o nabavi ponuditelj prihvaća zadane uvjete ove Dokumentacije i ugovora koji će biti sklopljen kada odluka o odabiru najpovoljnije ponude postane konačna i izvršna.

* ***Katalog***

Ponuditelji su obvezni dostaviti označene kataloge i/ ili prospekte ponuđenog proizvoda kojim se nedvojbeno dokazuje, a da naručitelj može prepoznati, da ponuđeni proizvod odgovara navedenom u tehničkoj specifikaciji.

Katalog ili prospekt proizvoda koji se odnosi na zahtjeve navedene u pogledu svojstava predmeta nabave, a kako je opisano i traženo u tehničkoj specifikaciji ove Dokumentacije. Uz svaku stavku opisane minimalne tehničke karakteristike predmeta nabave potrebno je dopisati broj stranice kataloga ili prospekta originalnih tehničkih podataka na kojoj je naveden traženi podatak, a uz svaki podatak o originalnim tehničkim podacima potrebno je upisati redni broj stavke troškovnika/tehničke specifikacije koja se dokazuje istim podatkom u katalogu ili prospektu.

Iznimno, neke tražene tehničke karakteristike ponuđenog uređaja koje se ne nalaze u originalnim tehničkim podacima moraju biti dokazane originalnom Izjavom proizvođača ili ovlaštenog zastupnika proizvođača medicinske opreme u Republici Hrvatskoj. Na Izjavi mora biti naznačeno ime i prezime ovlaštene osobe, funkcija koju ta osoba obavlja te detaljni kontakt podaci ovlaštene odgovorne osobe proizvođača ili ovlaštenog zastupnika koja potpisuje i pečatom ovjerava Izjavu.

Katalog/prospekt proizvoda može biti, osim na hrvatskom jeziku, dostavljen i na engleskom jeziku, no ponuditelji su dužni, ukoliko zaprime pisani zahtjev naručitelja, u traženom zakonskom roku dostaviti prijevode dijelova kataloga ovjerene od strane ovlaštenog sudskog tumača.

## 7.8. Rok, način i uvjeti plaćanja

Nema avansnog plaćanja, kao ni traženja garancija i mjeničnih izjava. Naručitelj će uredno izvršiti plaćanje na temelju ispostavljenog računa za isporučenu robu, sukladno ugovornim jediničnim cijenama iz ponude i potpisanog ugovora o nabavi, u roku od 60 (šezdeset) dana od dana zaprimanja računa u Urudžbeni zapisnik KBC-a Osijek, na račun (IBAN) odabranog ponuditelja/ člana zajednice gospodarskih subjekata/podugovaratelja.

## 7.9. Uvjeti i zahtjevi koji moraju biti ispunjeni sukladno posebnim propisima ili stručnim pravilima

Gospodarski subjekt je dužan, na zahtjev naručitelja, prije donošenja odluke o odabiru dostaviti:

1. ***Rješenje Agencije za lijekove i medicinske proizvode***

Gospodarski subjekt mora dokazati da ima suglasnost Agencije za lijekove i medicinske proizvode, Zagreb, za prodaju medicinskih proizvoda na tržištu i mora biti upisan u očevidnik veleprodaje medicinskih proizvoda temeljem članaka 47., 48., 51., 52. i 53. Zakona o medicinskim proizvodima (NN broj 76/2013). Isto, gospodarski subjekt dokazuje i u ponudi dostavlja Rješenje Agencije za lijekove i medicinske proizvode, Zagreb o upisu u očevidnik veleprodaja medicinskih proizvoda temeljem članka 47., 51., 52. i 53. Zakona o medicinskim proizvodima («Narodne novine» broj 76/2013), za pravne i fizičke osobe sa sjedištem u Republici Hrvatskoj koje obavljaju promet medicinskih proizvoda na veliko i pravne i fizičke osobe koje obavljaju uvoz medicinskih proizvoda iz trećih zemalja a imaju zastupnika sa sjedištem u Republici Hrvatskoj, odnosno važeći akt sukladno članku 91. i članku 92. Zakona o medicinskim proizvodima («Narodne novine» broj 76/2013).

Pravne i fizičke osobe sa sjedištem izvan Republike Hrvatske a unutar Europske unije ne dostavljaju ovo Rješenje, nego važeće ovlaštenje ako je ono potrebno u državi njihovog sjedišta, navedeno ovlaštenje odnosi se isključivo na gospodarske subjekte/ponuditelje sa sjedištem izvan RH, a unutar EU, odnosno da ponuditelji sa sjedištem u RH ne dostavljaju takvo ovlaštenje za proizvođača medicinskih proizvoda koje nude, a koji imaju sjedište izvan RH, a unutar EU

1. ***Izjava o sukladnosti proizvođača proizvoda***

Ponuditelj mora dokazati da je medicinski proizvod na tržištu sukladno Zakonu o medicinskim proizvodima (Narodne novine broj 76/2013) i Pravilniku o bitnim zahtjevima, razvrstavanju, upisu proizvođača u očevidnik proizvođača, upisu medicinskih proizvoda u očevidnik medicinskih proizvoda te ocjenjivanju sukladnosti medicinskih proizvoda (Narodne novine broj 84/2013), te ostalim propisima donesenim na temelju Zakona o medicinskim proizvodima (Narodne novine broj 76/2013), ili propisima Europske unije, da je označen oznakom „CE“. Gospodarski subjekt mora posjedovati, što dokazuje i u ponudi dostavlja Izjavu o sukladnosti proizvođača (eng. Declaration of conformity) kojom proizvođač medicinskih proizvoda jamči da je proizvodni postupak ili medicinski proizvod sukladan bitnim zahtjevima koji su odgovarajući sa zahtjevima određenim Zakonom o medicinskim proizvodima (NN 76/2013.), Pravilnikom o bitnim zahtjevima, razvrstavanju, upisu u očevidnik proizvođača, upisu medicinskih proizvoda u očevidnik medicinskih proizvoda te ocjenjivanju sukladnosti medicinskih proizvoda (NN 84/2013.) i ostalim propisima donesenim na temelju Zakona o medicinskim proizvodima ili propisima Europske unije. Ukoliko se radi o proizvođačima sa sjedištem u trećim zemljama, u Izjavi mora biti naveden puni naziv ovlaštenog zastupnika u Europskoj uniji, kao dokaz da proizvođač ima ovlaštenog zastupnika u EU, sukladno članku 51. i 52. Zakona o medicinskim proizvodima.

Izjava o sukladnosti proizvoda može se dostaviti na hrvatskom ili engleskom jeziku. Ponuditelji su dužni ukoliko zaprime pisani zahtjev naručitelja, dostaviti prijevod Izjave o sukladnosti proizvoda. Prijevod mora biti ovjeren od strane ovlaštenog sudskog tumača.

## 7.10. Drugi podaci koje naručitelj smatra potrebnima

**7.10.1. Trošak ponude i preuzimanje dokumentacije o nabavi**

* Dokumentacija o nabavi dostupna je na internetskim stranicama naručitelja
* Naručitelj ne traži od gospodarskog subjekta naknadu troškova za izradu i stavljanje na raspolaganje dokumentacije o nabavi.
* Gospodarski subjekt ne ostvaruje pravo na naknadu troškova za izradu ponude.

# PRIJEDLOG UGOVORA

**KLINIČKI BOLNIČKI CENTAR OSIJEK**, Osijek, J. Huttlera 4, OIB 89819375646, kojeg zastupa ravnatelj doc.dr.sc. Željko Zubčić, dr.med. (u daljnjem tekstu Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_**, OIB:\_\_\_\_\_\_\_\_\_\_\_\_\_\_\_\_\_\_\_\_ kojeg zastupa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu Isporučitelj) zaključuju

**UGOVOR O NABAVI**

**OPERACIJSKO DVOSTRUKO SVJETLO**

**za potrebe Zavoda za ortopediju i traumatologiju**

**Kliničkog bolničkog centra Osijek**

**Evidencijski broj nabave: JN-20/2**

**I PREDMET UGOVORA**

**Članak 1.**

**1.1.**

Naručitelj povjerava, a Isporučitelj se obvezuje da prema uvjetima ovog Ugovora i odabranoj ponudi sa tehničkom specifikacijom predmeta nabave: Operacijsko dvostruko svjetlo za potrebe Zavoda za ortopediju i traumatologiju Kliničkog bolničkog centra Osijek, broj: \_\_\_\_\_\_\_\_\_\_\_, od \_\_\_\_\_\_\_\_\_\_\_\_\_\_\_\_.g., iz dokumentacije o nabavi, broj \_\_\_\_\_ , isporuči predmet ovog Ugovora za potrebe Kliničkog bolničkog centra Osijek.

**II VRIJEDNOST PREDMETA UGOVORA**

**Članak 2.**

**2.1.**

Ugovorna vrijednost predmeta nabave za potrebe Kliničkog bolničkog centra Osijek po izvršenju svih obveza po ovom Ugovoru, fco KBC Osijek, isporučeno i ocarinjeno, instalirano i stavljeno u funkciju iznosi:

**OPERACIJSKO DVOSTRUKO SVJETLO**

**za potrebe Zavoda za ortopediju i traumatologiju Kliničkog bolničkog centra Osijek**

|  |  |
| --- | --- |
| **CIJENA PONUDE U KN (bez PDV-a)** |  |
| **+ 25% PDV** |  |
| **UKUPNA CIJENA PONUDE U KN (s PDV-om)** |  |

Ugovornom vrijednošću obuhvaćeni su slijedeći troškovi:

1. isporuka, instalacija i puštanje u funkciju predmeta nabave iz članka 1. ovog Ugovora, uz prethodno osiguranje uvjeta za punu funkciju,
2. edukacija osoblja korisnika i tehničkog osoblja,
3. isporuka tehničke dokumentacije za rukovanje na hrvatskom jeziku,
4. atestna dokumentacija.

**2.2.**

Na ugovorenu vrijednost ne mogu utjecati eventualne promjene okolnosti na bilo kojoj od strana ovog Ugovora, kao niti okolnosti koje su bez utjecaja bilo koje od ugovornih strana.

**III ROKOVI ISPORUKE I STAVLJANJA U FUNKCIJU**

**Članak 3.**

**3.1.**

Naručitelj je suglasan da se isporuka, instalacija i stavljanje u punu funkciju predmeta nabave ovog Ugovora za potrebe KBC-a Osijek izvrše u cijelosti, nakon čega se sastavlja Zapisnik o primopredaji sukladno odredbama čl. 7 ovog Ugovora.

Završetkom posla smatra se dan potpisivanja Zapisnika o primopredaji iz članka 7. ovog Ugovora.

**3.2**.

Isporučitelj je suglasan da će ugovorne obveze isporuke, montaže i stavljanja u punu funkciju predmeta nabave za potrebe KBC-a Osijek do pune funkcije izvršiti u roku od 15 dana od dana sklapanja Ugovora.

**3.3.**

Isporučitelj se obvezuje za izvršenu isporuku, instalaciju i stavljanje u punu funkciju ispostaviti račun u skladu s ugovorenom cijenom.

**IV NAČIN PLAĆANJA**

**Članak 4.**

**4.1.**

Plaćanje će se izvršiti u roku od 60 (šezdeset) dana po potpisanom Primopredajnom zapisniku i prihvaćenom ispostavljenom računu.

**4.2.**

U slučaju prekoračenja roka plaćanja iz stavka 4.1. ovog članka Isporučitelj ima pravo na naplatu zakonskih zateznih kamata.

**4.3.**

Plaćanje se vrši na žiro-račun broj IBAN: HR\_\_\_\_\_\_\_\_\_\_\_\_\_\_\_\_\_\_\_\_\_\_ kod banke: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**V PRAVA I OBVEZE ISPORUČITELJA**

**Članak 5.**

**5.1**.

Isporučitelj je dužan izvršiti isporuku, instalaciju i stavljanje u punu funkciju predmeta nabave iz članka 1. ovog Ugovora za potrebe KBC-a Osijek prema zahtjevima Naručitelja, pravilima struke, važećim standardima, normativima, zakonima i tehničkim propisima Republike Hrvatske.

**5.2.**

Isporučitelj je dužan odmah otkloniti nedostatke utvrđene prilikom primopredaje i nadoknaditi sve troškove i štete koje bi zbog nedostataka isporučenog i instaliranog predmeta nabave.

**5.3**.

Ukoliko Isporučitelj bez krivnje Naručitelja jednostrano prekine Ugovor, dužan je isplatiti Naručitelju sva novčana sredstva koje je Naručitelj isplatio Isporučitelju na ime ugovornih obveza, sa zakonskom zateznom kamatom do momenta raskida Ugovora i nadoknaditi Naručitelju nastalu štetu.

**5.4.**

U periodu od isporuke, instalacije i stavljanja u punu funkciju predmeta nabave do uspješno izvršene primopredaje, odgovornost i rizik glede slučajne propasti, oštećenja ili gubitka iz članka 1. ovog Ugovora, snosi Isporučitelj.

**5.5**.

Isporučitelj se obvezuje dostaviti bjanko zadužnicu za dobro izvršenje posla i bjanko zadužnicu za jamstveni period u iznosu od 10% (deset posto) ugovorene vrijednosti.

**VI PRAVA I OBVEZE NARUČITELJA**

**Članak 6.**

**6.1.**

Naručitelj može raskinuti ovaj Ugovor i prije isteka roka na štetu Isporučitelja u slučaju:

* neopravdanog zakašnjenja izvršenja isporuke, montaže i stavljanja u punu funkciju predmeta nabave iz članka I. ovog Ugovora većeg od deset (10) kalendarskih dana,
* opetovanog upozorenja Isporučitelja od strane Naručitelja na nekvalitetno izvršavanje ugovornih aktivnosti,
* ugradnje materijala za koje nema dokaze o kakvoći.

**6.2.**

Ukoliko Naručitelj bez krivice Isporučitelja raskine Ugovor dužan je platiti Isporučitelju dio, do tog trenutka završenih ugovorenih stavaka.

**VII TESTIRANJE I PRIMOPREDAJA**

**Članak 7.**

**7.1**.

Po završenoj isporuci, instalaciji i stavljanju u punu funkciju predmeta nabave iz članka 1. ovog Ugovora, Isporučitelj će o istom pismenim putem obavijestiti Naručitelja.

Primopredaju isporuke, montaže i stavljanja u punu funkciju predmeta nabave između Naručitelja i Isporučitelja izvršit će Povjerenstvo imenovano od strane Naručitelja – ovlašteni predstavnici Naručitelja i Klinike/Odjela.

**7.2.**

Povjerenstvo iz točke 7.1. ovog članka sačinit će Primopredajni zapisnik o izvršenom preuzimanju kvalitete i količine izvršene isporuke, instalacije i stavljanja u punu funkciju predmeta nabave, te ispunjavanju ugovornih obveza.

Dan potpisivanja Primopredajnog zapisnika smatrat će se danom stupanja na snagu jamstva navedenog u članku 8. stavak 2 ovog Ugovora.

**7.3**.

Ukoliko Isporučitelj ne pristupi otklanjanju nedostataka u roku navedenom u Primopredajnom zapisniku ovog članka ili otklanjanje traje duže od roka utvrđenog prilikom primopredaje, Naručitelj ima pravo angažirati drugog Isporučitelja na račun Isporučitelja.

**7.4.**

Isporučitelj je dužan prilikom primopredaje dostaviti:

* ateste i certifikate izvođača opreme,
* jamstvene listove
* komplet tehničke dokumentacije na hrvatskom jeziku (upute za rukovanje, instaliranje i servisiranje),
* popis ovlaštenih servisera,
* dokaz o izvršenoj edukaciji osoblja, ovjeren od strane korisnika,
* bjanko zadužnicu za jamstveni period na iznos od 10% od ugovorene vrijednosti,
* bjanko zadužnica mora glasiti na valutu ovog Ugovora.

Gore navedenu dokumentaciju potrebno je dostaviti u jednom primjerku, koja će činiti sastavni dio Primopredajnog zapisnika iz stavka 7.2. ovog članka.

**VIII JAMSTVA**

**Članak 8.**

**8.1.**

Isporučitelj jamči da isporučeni predmet nabave iz članka 1. ovog Ugovora nema nedostataka u materijalu i izradi.

**8.2.**

Jamstveni rok iznosi minimalno dvanaest (12) mjeseci od dana potpisivanja Primopredajnog zapisnika iz članka 7. stavak 7.2. ovog Ugovora.

Jamstveni rok se produžuje za vrijeme u tijeku kojeg se vrše popravci, ako se zato pokaže potreba.

**8.3.**

Isporučitelj se obvezuje izvršiti Naručitelju popravke besplatno u jamstvenom roku iz članka 8. stavak 8.2. ovog Ugovora.

**IX UGOVORNE KAZNE I NAKNADA ŠTETE**

**Članak 9.**

**9.1.**

Ukoliko Isporučitelj zakasni svojom krivnjom sa završetkom isporuke, instalacije i stavljanja u punu funkciju predmeta nabave za potrebe KBC Osijek, Naručitelj će na ime ugovorne kazne (penala) zadržati od ugovorne vrijednosti penale od 1‰ (jednog promila) za svaki dan zakašnjenja, a najviše 5% (pet posto) od ugovorne vrijednosti.

Također je dužan platiti svaku štetu koja je prouzročena zbog zakašnjenja predaje isporuke, montaže i stavljanja u punu funkciju operacijskih svjetala za potrebe Kliničkog bolničkog centra Osijek. Naručitelj ima pravo penale zadržati od računa Isporučitelja.

**X OSTALE ODREDBE**

**Članak 10.**

**10.1.**

Isporučitelj jamči naručitelju oslobađanje od bilo kojih odgovornosti za plaćanje iznosa po svim traženjima, zahtjevima, sudskim presudama i od svih vrsta rashoda u svezi s povredama nesretnim slučajevima u procesu izvršenja ugovornih obaveza od strane Isporučitelja, isključujući slučajeve kada je šteta nastala krivnjom Naručitelja.

**10.2.**

Naručitelj nema nikakve obveze ni odgovornosti ukoliko se pojave zahtjevi prema Isporučitelju nezavisno kojeg karaktera od strane trećih osoba.

**10.3.**

U slučaju bilo kakvih razlika između ugovorne dokumentacije, specifikacije i tehničkih karakteristika Isporučitelja i specifikacije i tehničkih karakteristika iz ponudbene dokumentacije Naručitelja, mjerodavna je ponudbena dokumentacija Naručitelja.

**10.4.**

Eventualna sporna pitanja realizacije ovog Ugovora, ugovorne strane će rješavati dogovorno, a ako na taj način ne budu riješena, odnosno u slučaju sudskog spora ugovorne strane ugovaraju nadležnost stvarno nadležnog suda u Osijeku.

**10.5.**

Odredbe ovog Ugovora izraz su volje ugovornih strana, te ga se iste odriču pobijati.

**10.6.**

Ovaj ugovor sačinjen je u četiri (4) istovjetna primjerka od kojih po dva (2) pripadaju svakoj ugovornoj strani.

|  |  |
| --- | --- |
| **ZA ISPORUČITELJA:** | **ZA NARUČITELJA:** |
| **\_\_\_\_\_\_\_\_\_\_\_\_\_\_\_\_\_\_** | **KLINIČKI BOLNIČKI CENTRA OSIJEK** |
| Direktor: | Ravnatelj: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Doc.dr.sc. Željko Zubčić, dr.med. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**\_\_\_\_\_\_\_\_\_, \_\_\_\_\_\_\_\_\_\_\_ 2020. godine Osijek, \_\_\_\_\_\_\_\_\_\_\_ 2020. godine**

# OBRAZAC: Izjava o nekažnjavanju

Sukladno članku 265. stavak 2., a u vezi s člankom 251. ZJN 2016, dajem slijedeću

**IZJAVU O NEKAŽNJAVANJU**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime)

iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresa stanovanja)

broj osobne iskaznice: \_\_\_\_\_\_\_\_\_\_\_\_\_\_\_\_\_\_\_\_izdane od PP\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kao osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora gospodarskog subjekta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv, adresa i OIB gospodarskog subjekta)

**pod materijalnom i kaznenom odgovornošću izjavljujem za sebe i za gospodarski subjekt, da protiv mene osobno niti protiv navedenog gospodarskog subjekta** nije izrečena pravomoćna osuđujuća presuda za jedno ili više sljedećih kaznenih dijela:

**a) sudjelovanje u zločinačkoj organizaciji, na temelju**

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**c) prijevaru, na temelju**

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**d) terorizam ili kaznena djela povezana s terorističkim aktivnostima, na temelju**

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**e) pranje novca ili financiranje terorizma, na temelju**

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**f) dječji rad ili druge oblike trgovanja ljudima, na temelju**

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

odnosno za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji sam državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

U \_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_. god.

Potpis davatelja izjave

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

m.p.

**Napomena:** Izjava se daje kao izjava pod prisegom ili, ako Izjava pod prisegom prema pravu dotične države ne postoji, kao izjava davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Poziv za dostavu ponude i troškovnik predmeta nabave objavljeni su sukladno odredbama Pravilnika o provedbi nabave robe, usluga i radova na koju se ne primjenjuje Zakon o javnoj nabavi, Urbroj: R1/21860-1/2017 usvojenog na 15. sjednici Upravnog vijeća Kliničkog bolničkog centra Osijek održanoj dana 21. prosinca 2017. te temeljem članka 12. stavka 1. točke 1. i članka 15. ZJN 2016 Kliničkog bolničkog centra Osijek na službenoj internet stranici KBC-a Osijek: [www.kbco.hr](http://www.kbco.hr).

S poštovanjem,

**Ravnatelj**

**Kliničkog bolničkog centra Osijek**:

Doc.dr.sc. Željko Zubčić, dr.med.